पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना मरीजों के लिए अस्पतालों में बनाए गए कोविड केयर सेंटर में ऑक्सीजन सिलेंडर समेत अन्य जरुरी सामग्री व उपकरण खरीदने के लिए कलेक्टर चिन्मयी गोपाल ने एक करोड़ नौ लाख रुपए दिए हैं। कलेक्टर (सहायता) चिन्मयी गोपाल ने बताया कि कोविड केयर सेन्टर में ऑक्सीजन सिलेण्डर की व्यवस्थाओं केेे लिए के राज्य आपदा निधि में आवंटित बजट में से एक करोड नो लाख रुपए व्यय करने की स्वीकृति दी गई है। इसके 100 ऑक्सीजन सिलेंडर समेत समेत जरुरी सुविधाएं जुटाई जाएग।
ये खरीदी जाएगी अन्य सामग्री
सिलेंडरों के अलावा 10 हजार एन-95 मास्क, 3 लाख के 1 लाख ट्रिपल लेयर मास्क, 2.5 लाख के 50 हजार ग्लब्स, 1.50 लाख के 50 हजार सेनेटाइजर एवं 1.20 लाख के 400 फेस शिल्ड खरीदें जाएंगे। सभापति अली अहमद ने ऑक्सीजन बनाने वाली मशीनों को खरीदने की स्वीकृती दी है। नगर परिषद सभापति अली अहमद ने कोरोना महामारी से लड़ने के लिए ऑक्सीजन बनाने वाली नई मशीनों को खरीदने की स्वीकृति दी है।
सभापति द्वारा एक नई पहल टोंक में ऑक्सीजन की कमी को देखते हुए की है। इस पहल से नगर परिषद द्वारा ऑक्सीजन बनाने वाली मशीनों को खरीदा जाएगा । फिर उनसे लोगों का इलाज जिला अस्पताल में ही हो सकेगा। मशीन की खास बात यह है कि एक मशीन से दो व्यक्तियों को ऑक्सीजन सप्लाई की जा सकती है। नगर परिषद द्वारा 25 मशीनें टोंक जिला अस्पताल में दी जाएंगी।
जिला प्रमुख बंसल ने बांटे जीवन रक्षक हाईफ़्लो ऑक्सीजन मास्क:जिला प्रमुख सरोज बंसल द्वारा जीवन रक्षक हाईफ़्लो ऑक्सीजन मास्क वितरित किए गए है। गत 15 दिनों से सरकारी हॉस्पिटल में उपलब्ध नहीं होने कारण से मरीजों को परेशानी हो रही थी।
ये जीवन रक्षक मास्क जिला मुख्यालय पर स्थित किसी मेडिकल दुकानों पर उपलब्ध नहीं है। इस कारण मरीज को बहुत परेशानियों का सामना करना पड़ रहा था। इस कमी की जानकारी जब जिला प्रमुख सरोज नरेश बंसल को लगी तो उन्होंने जन सहयोग से मास्क की खरीद की।
जिला अस्पताल प्रबंधन को कई बार इस बारे में अवगत कराया गया,परन्तु अभी तक इसकी खरीद नही की। जिला प्रमुख की ओर सात दिनों से ये मास्क जिला प्रमुख आवास, जिला परिषद आदि जगहों पर निशुल्क वितरित किए जा रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn